นักฟุตบอลดาวรุ่งรัสเซียเสียชีวิตระหว่างซ้อม คาดหัวใจล้มเหลว
วันนี้ (22 เม.ย.2563) สำนักข่าวต่างประเทศรายงานว่า สโมสร โลโคโมทีฟ มอสโค ทีมชื่อดังในลีกของรัสเซีย ออกแถลงการณ์ยืนยันว่า อินโนเคนตี้ ซาโมวาลอฟ นักเตะดาวรุ่งวัย 22 ปี เสียชีวิตระหว่างการฝึกซ้อมซึ่งเป็นการซ้อมแบบแยกกลุ่ม ส่วนสาเหตุของการเสียชีวิตนั้น ทางสโมสรไม่ได้ระบุว่าเป็นเพราะสาเหตุใด แต่ทางสำนักข่าวบีบีซีของอังกฤษรายงานว่าน่าจะมีสาเหตุมาจากหัวใจล้มเหลวเฉียบพลันซาโมวาลอฟ เป็นนักเตะที่ขึ้นมาจากชุดเยาวชนของสโมสร โดยที่ผ่านมามีผลงานนำทีมเยาวชนคว้าแชมป์ลีกรัสเซียในระดับเยาวชน เมื่อปี 2016 นอกจากนี้เขายังเคยลงเล่นให้กับทีมสำรองของ โลโคโมทีฟ มอสโค คือทีม คาซานก้า ในดิวิชั่น 3 ถึง 2 ฤดูกาลหลังจากเกิดเหตุการณ์เศร้าในครั้งนี้ ทางสโมสร ได้สั่งให้ยุติการฝึกซ้อมเป็นการชั่วคราว
สโมสร โลโคโมทีฟ มอสโค ออกแถลงการณ์ยืนยัน นักเตะดาวรุ่งของทีมวัย 22 ปี เสียชีวิตระหว่างการฝึกซ้อม
โลโคโมทีฟ มอสโค,ฟุตบอลลีกรัสเซีย